અમદાવાદના જુહાપુરામાં રહેતો અને ગાડી લે-વેચનો વ્યવસાય કરતા અકીલ અનુભાઈ વાઢા નામના મુસ્લિમ યુવકને ધંધા મારફતે રાજકોટના તૌફીક ઉર્ફે મુરીદ સાથે ઓળખાણ થઇ હતી ચારેક મહિના પૂર્વે અકીલે તૌફીક પાસેથી 20 હજાર રૂપિયા ઉછીના લીધા હતા જે વ્યવસ્થા નહિ થતી હોવાથી તૌફિકને પરત આપ્યા ન હતા પરંતુ તૌફીક અવારનવાર અકીલ પાસે ઉઘરાણી કરતો હતો ગઈકાલે અકીલ રાજકોટમાં હોવાની માહિતી મળતા તૌફીકે તેને વાતચીત કરવા એરપોર્ટ ફાટક પાસે બોલાવ્યો હતો અકીલ; ત્યાં જતા જ તૌફીક બે અજાણ્યા માણસોને લઈને રિક્ષામાં આવ્યો હતો અને છરીથી સાથળ અને હાથના કાંડામાં માર માર્યો હતો તેમજ બે અજાણ્યા શખ્સોએ સોડા-બોટલના ઘા કર્યા હતા મારી નાખવાના ઇરાદે હુમલો કરી ત્રણેય નાશી છૂટ્યા હતા અને સારવાર અર્થે સિવિલ હોસ્પિટલે ખસેડાયો હતો આ અંગે ફરિયાદ નોંધાવતા પ્રનગરના પીઆઇ વી એસ વણઝારા સહિતના સ્ટાફે હુમલાખોર ત્રિપુટીને ઝડપી પાડવા તજવીજ હાથ ધરી છે